ଆସନ୍ତା ୧୬ ତାରିଖରେ ନବ ନିଯୁକ୍ତ ପ୍ରାୟ ସାତ ହଜାର ଶିକ୍ଷକଙ୍କ ଓରିଏଣ୍ଟସନ କାର୍ଯ୍ୟକ୍ରମ ହେବ। କଳିଙ୍ଗ ଷ୍ଟାଡିୟମରେ ମୁଖ୍ୟ ମନ୍ତ୍ରୀଙ୍କ ଉପସ୍ଥିତିରେ ହେବ ଓରିଏଣ୍ଟସନ କାର୍ଯ୍ୟକ୍ରମ। ଆଉ ଏହା ପୂର୍ବରୁ ବିଭିନ୍ନ ଜିଲ୍ଲା ସ୍ତରରେ ଆରମ୍ଭ ହୋଇଯାଇଛି କାଉନସେଲିଂ ।
Share this:
ଭୁବନେଶ୍ବରଃ ଆସନ୍ତା ୧୬ ତାରିଖରେ ରାଜ୍ୟ ସରକାର ଏକାଠି ୬,୦୦୦ରୁ ଅଧିକ ଶିକ୍ଷକଙ୍କୁ ନିଯୁକ୍ତି ଦେବେ। ତେବେ ନିଯୁକ୍ତି କ୍ଷେତ୍ରରେ ଏହାକୁ ସର୍ବକାଳୀନ ରେକର୍ଡ କୁହାଯାଉ ଥିବାବେଳେ ବିରୋଧୀ ଏଥିରୁ ପଞ୍ଚାୟତ ନିର୍ବାଚନ ର ଗନ୍ଧ ବାରିଛନ୍ତି। ବିଭିନ୍ନ ଜିଲ୍ଲା ସ୍ତରରେ ଏଥି ପାଇଁ କାଉନସେଲିଂ ପ୍ରକ୍ରିୟା ଆରମ୍ଭ ହୋଇଥିବା ବେଳେ ନବ ନିଯୁକ୍ତ ଶିକ୍ଷକମାନଙ୍କୁ ଭୁବନେଶ୍ୱର ଆଣିବା ପାଇଁ ସରକାରଙ୍କ ତରଫରୁ କରାଯାଇଛି ସ୍ବତନ୍ତ୍ର ସୁବିଧା।
ଆସନ୍ତା ୧୬ ତାରିଖରେ ନବ ନିଯୁକ୍ତ ପ୍ରାୟ ସାତ ହଜାର ଶିକ୍ଷକଙ୍କ ଓରିଏଣ୍ଟସନ କାର୍ଯ୍ୟକ୍ରମ ହେବ। କଳିଙ୍ଗ ଷ୍ଟାଡିଅମରେ ମୁଖ୍ୟ ମନ୍ତ୍ରୀଙ୍କ ଉପସ୍ଥିତିରେ ହେବ ଓରିଏଣ୍ଟସନ କାର୍ଯ୍ୟକ୍ରମ। ଆଉ ଏହା ପୂର୍ବରୁ ବିଭିନ୍ନ ଜିଲ୍ଲା ସ୍ତରରେ ଆରମ୍ଭ ହୋଇଯାଇଛି କାଉନସେଲିଂ । ଏହି କାଉନସେଲିଂ କାର୍ଯ୍ୟକ୍ରମରେ ପ୍ରାର୍ଥୀ ନିଯୁକ୍ତି ପାଇବାକୁ ଚାହୁଁଥିବା ସ୍ଥାନ ଚୟନ କରିବେ।
ଏହି କାଉନସେଲିଂ କେନ୍ଦ୍ରର ଚିତ୍ର ଖୋର୍ଦ୍ଧା ଡିଇଓଙ୍କ ଉପସ୍ଥିତରେ ଭୁବନେଶ୍ୱରରେ ଚାଲିଛି କାଉନସେଲିଂ। ଏମାନେ ସମସ୍ତେ ୧୬ ତାରିଖ ଓରିଏଣ୍ଟସେନ କାର୍ଯ୍ୟ କ୍ରମରେ ଯୋଗ ଦେବେ। ସବୁ ଜିଲ୍ଲାରୁ ନବ ନିଯୁକ୍ତ ଶିକ୍ଷକମାନଙ୍କୁ ଆଣିବା ପାଇଁ ସ୍ବତନ୍ତ୍ର ବସର ସୁବିଧା ମଧ୍ୟ କରାଯାଇଛି। ଏଥି ପାଇଁ ଗଣ ଶିକ୍ଷା ବିଭାଗ ସଚିବ ପରିବହନ ସଚିବଙ୍କୁ ଚିଠି ଲେଖିଛନ୍ତି। ଓଡ଼ିଶା ପରିବହନ ନିଗମର ୧୨୬ ଟି ବସରେ ୬,୧୩୧ ଶିକ୍ଷକ ଆସିବେ।
ଡିସେମ୍ବର ମାସରେ ୧୬,୦୦୦ ନିଯୁକ୍ତି ପାଇଁ ଲକ୍ଷ ରହିଛି। ଏବେ ୧୧, ୪୦୦ ନିଯୁକ୍ତି ପାଇଁ ବିଜ୍ଞପ୍ତି ବି ବାହାରିଥିଲା। ୭୦୦୦ ଶିକ୍ଷକ ଏଲିଜିବୁଲ ହୋଇଛନ୍ତି। ଅବଶିଷ୍ଟ ୪,୪୦୦ ସ୍ଥାନ ପାଇଁ ଯୋଗ୍ୟ ପାର୍ଥି ମିଳି ନାହାଁନ୍ତି। ବିଶେଷ କରି ସଂରକ୍ଷିତ ସ୍ଥାନରେ ଯୋଗ୍ୟ ବିବେଚିତ ହୋଇପାରି ନାହାଁନ୍ତି। ପୁନର୍ବାର ନୂଆ ବିଜ୍ଞପ୍ତି ହେବ। ବିଶେଷଜ୍ଞଙ୍କ ସହ ବିଚାର ବିମର୍ଷ ଜାରି ରହିଛି। ଯେ ହେତୁ ଯୋଗ୍ୟ ବିବେଚିତ ହୋଇ ପାରୁନାହାଁନ୍ତି କଣ ରିଲାକ୍ସ କରି ହେବ ଆଲୋଚନା ଚାଲିଛି। ସରକାରଙ୍କ ଲକ୍ଷ ରହିଛି ଶିକ୍ଷା ବ୍ୟବସ୍ଥାକୁ ପ୍ରାଥମିକତା । ସ୍କୁଲ ରୂପାନ୍ତରିକରଣ କରାଯାଉଛି ବୋଲି କହିଛନ୍ତି ଗଣ ଶିକ୍ଷା ମନ୍ତ୍ରୀ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
